**Zmluva o spracúvaní osobných údajov Sprostredkovateľom**

podľa článku 28 Nariadenia Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Nariadenie“)

a podľa § 34 a nasl. zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“)

(ďalej len „Zmluva“)

Zmluvné strany

|  |  |
| --- | --- |
| **Sprostredkovateľ**: | **Asseco Solutions, a. s.** |
| Sídlo: | Galvaniho 19045/19, 821 04 Bratislava |
| IČO: | 00602311 |
| DIČ: | 2020447990 |
| Bankové spojenie: | SLSP, a.s., IBAN: SK5809000000000177990855 |
| Obchodný register: | zapísaný v obchodnom registri Okresného súdu Bratislava I, oddiel Sa, vložka č.81/B |
| Štatutárny zástupca: | **Mgr. Renáta Rybanská, predseda predstavenstva** |

(ďalej len „Sprostredkovateľ“)

|  |  |
| --- | --- |
| **Prevádzkovateľ:** | **Banskobystrický samosprávny kraj** |
| Sídlo: | Námestie SNP 23, 974 01 Banská Bystrica |
| IČO: | 37828100 |
| DIČ: | 2021627333 |
| Bankové spojenie: | Štátna pokladnica, IBAN: SK92 8180 0000 0070 0038 9679 |
| Štatutárny zástupca: | **Mgr. Ondrej Lunter, predseda** |

(ďalej len „Prevádzkovateľ“)

(Sprostredkovateľ a Prevádzkovateľ spolu ďalej aj ako „Zmluvné strany“ resp. jednotlivo „Zmluvná strana“)

# ČlánokÚVODNÉ USTANOVENIA

## Prevádzkovateľ v rámci výkonu svojej činnosti nakladá s osobnými údajmi v zmysle Nariadenia a Zákona, pričom vymedzuje účel spracúvania osobných údajov, určuje podmienky ich spracúvania a spracúva tieto osobné údaje vo vlastnom mene.

## Sprostredkovateľ za účelom poskytovania služieb údržby a rozvoja aplikačného programového vybavenia Asseco SPIN a Asseco iSPIN v zmysle Zmluvy o údržbe a rozvoji aplikačného programového vybavenia Asseco SPIN a Asseco iSPIN (číslo Zmluvy Sprostredkovateľa SPIN2-3-2023-009) účinnej odo dňa 08.11.2023, je v nevyhnutnom rozsahu oprávnený na prístup k osobným údajom, ktoré sa nachádzajú v aplikačnom programovom vybavení Asseco SPIN a Asseco iSPIN (ďalej ako „APV Asseco SPIN/iSPIN“).

## V rámci APV Asseco SPIN/iSPIN má Sprostredkovateľ prístup k osobným údajom dotknutých osôb, ktorými sa rozumejú fyzické osoby, ktoré sú vo vzťahu k Prevádzkovateľovi v pracovnom pomere alebo obdobnom právnom vzťahu, pre Prevádzkovateľa vykonávajú práce na základe dohôd o prácach vykonávaných mimo pracovného pomeru alebo sú v zmluvnom vzťahu s Prevádzkovateľom (ďalej len „dotknuté osoby“).

## Sprostredkovateľ je oprávnený spracúvať osobné údaje v rozsahu a za podmienok stanovených touto Zmluvou počas doby trvania účinnosti tejto Zmluvy.

# ČlánokSPRACÚVANÉ OSOBNÉ ÚDAJE

## Na základe tejto Zmluvy má Sprostredkovateľ prístup k nasledujúcim osobným údajom dotknutých osôb:

## titul pred menom, meno, priezvisko, rodné priezvisko, titul za menom

* dátum narodenia
* rodné číslo
* adresa trvalého pobytu
* adresa prechodného pobytu
* telefonický kontakt
* e-mailový kontakt

## Kategórie spracúvaných osobných údajov:

## všeobecná kategória osobných údajov

# ČlánokPODMIENKY SPRACÚVANIA OSOBNÝCH ÚDAJOV

## Sprostredkovateľ je oprávnený spracúvať osobné údaje v mene Prevádzkovateľa len na základe zdokumentovaných písomných pokynov Prevádzkovateľa, a to aj vtedy, ak ide o prenos osobných údajov do tretej krajiny okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná. Pri takom prenose Sprostredkovateľ oznámi Prevádzkovateľovi túto požiadavku, a to pred spracúvaním osobných údajov, ak zákon neustanovuje inak.

## Sprostredkovateľ je oprávnený pri spracúvaní osobných údajov vykonávať nasledovné operácie: získavanie, zaznamenávanie, usporadúvanie, štruktúrovanie, uchovávanie, zmena, vyhľadávanie, prehliadanie, využívanie, obmedzenie, vymazanie.

## Sprostredkovateľ je povinný zachovávať mlčanlivosť o osobných údajoch, ktoré spracúva. Povinnosť mlčanlivosti trvá aj po ukončení spracúvania osobných údajov. Povinnosťou mlčanlivosti o osobných údajoch je Sprostredkovateľ povinný preukázateľne zaviazať aj všetkých svojich zamestnancov, resp. spolupracovníkov, ktorí vykonávajú činnosti pri spracúvaní osobných údajov. Za týmto účelom je Sprostredkovateľ povinný vyhotoviť písomné prehlásenie svojich zamestnancov, resp. spolupracovníkov, ktorí budú osobné údaje spracúvať. V prípade, ak je Sprostredkovateľovi známy zoznam zamestnancov, ktorý budú spracúvať osobné údaje v zmysle Zmluvy, predloží ich zoznam pri podpise tejto Zmluvy.

## Sprostredkovateľ je povinný chrániť spracúvané osobné údaje pred poškodením, zničením, stratou, neoprávneným prístupom, zmenou a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel príjme technické, organizačné a personálne opatrenia zodpovedajúce spôsobu a rizikám spracúvania osobných údajov, ktoré budú zdokumentované v príslušnej bezpečnostnej dokumentácii v zmysle § 39 Zákona (Projekt GDPR). V prípade vzniku škody v dôsledku zanedbania uvedených povinností je Sprostredkovateľ povinný nahradiť Prevádzkovateľovi vzniknutú škodu.

## Sprostredkovateľ sa zaväzuje bez zbytočného odkladu oznámiť Prevádzkovateľovi každý jeden prípad podozrenia z úniku, straty, zneužitia alebo iného možného bezpečnostného incidentu v súvislosti so spracúvanými osobnými údajmi Prevádzkovateľa.

## Sprostredkovateľ je povinný vymazať osobné údaje alebo vrátiť Prevádzkovateľovi osobné údaje po ukončení spracúvania osobných údajov na základe rozhodnutia Prevádzkovateľa a vymazať existujúce kópie, ktoré obsahujú osobné údaje v zmysle § 34 Zákona, ak zákon alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov.

## Sprostredkovateľ sa zaväzuje nepoveriť spracúvaním osobných údajov ďalšieho sprostredkovateľa bez predchádzajúceho písomného súhlasu Prevádzkovateľa. Ak na základe súhlasu podľa predchádzajúcej vety Sprostredkovateľ poverí ďalšieho sprostredkovateľa, je povinný o tejto skutočnosti vopred informovať Prevádzkovateľa a vyžiadať si jeho písomný súhlas v zmysle § 34 Zákona. Zoznam ďalších sprostredkovateľov, ktorí sú poverení spracúvaním osobných údajov k dátumu podpisu tejto Zmluvy je uvedený v Prílohe č. 2.

## Ak na základe súhlasu podľa odseku 3.7 dôjde k zapojeniu ďalšieho sprostredkovateľa, Sprostredkovateľ sa zaväzuje takémuto ďalšiemu sprostredkovateľovi v zmluve uložiť rovnaké povinnosti týkajúce sa ochrany osobných údajov, ako sú ustanovené v tejto Zmluve medzi Prevádzkovateľom a Sprostredkovateľom.

## Sprostredkovateľ poskytne Prevádzkovateľovi všetky informácie potrebné na preukázanie splnenia povinností stanovených v tomto článku a umožní audity, ako aj kontroly vykonávané Prevádzkovateľom alebo iným audítorom, ktorého poveril Prevádzkovateľ, a prispieva k nim.

## Sprostredkovateľ sa zaväzuje poskytnúť Prevádzkovateľovi súčinnosť pri zabezpečení plnenia povinností podľa článkov 32 až 36 Nariadenia a § 34 Zákona, s prihliadnutím na povahu spracúvania osobných údajov a informácie dostupné Sprostredkovateľovi.

## Prevádzkovateľ sa zaväzuje zabezpečiť súhlas dotknutých osôb so spracúvaním osobných údajov v zmysle Nariadenia a Zákona, a to v takom rozsahu, aby Sprostredkovateľ mohol riadne plniť svoje povinnosti súvisiace so spracúvaním osobných údajov.

## Sprostredkovateľ spracúva osobné údaje v sídle Prevádzkovateľa alebo formou vzdialeného prístupu. Zmluvné strany sa dohodli, že najneskôr do troch pracovných dní od účinnosti tejto Zmluvy Sprostredkovateľ odovzdá Prevádzkovateľovi zoznam osôb, ktoré spracúvajú osobné údaje prostredníctvom vzdialeného prístupu. Zmluvné strany sa zaväzujú tento zoznam priebežne, podľa potreby aktualizovať.

## Táto Zmluva predstavuje úplnú dohodu Zmluvných strán ohľadom spracúvania osobných údajov a v celom rozsahu nahrádza všetky predchádzajúce písomné a ústne dohody Zmluvných strán týkajúce sa spracúvania osobných údajov.

# ČlánokZÁVEREČNÉ USTANOVENIA

## Zmluva sa uzatvára na dobu 12 mesiacov.

## Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení Zmluvy doručené druhej Zmluvnej strane.

## Zmluva nadobúda platnosť dňom jej podpísania obidvoma Zmluvnými stranami a účinnosť dňom nasledujúcom po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov. Zmluvné vzťahy neupravené touto Zmluvou sa riadia príslušnými ustanoveniami Obchodného zákonníka v platnom znení a ostatných všeobecne záväzných právnych predpisov Slovenskej republiky. Táto Zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zmluvné strany berú na vedomie a súhlasia, že táto Zmluva bude zverejnená na webovom sídle Prevádzkovateľa.

## Zmluvný vzťah je možné Zmluvnými stranami ukončiť aj písomnou dohodou.

## Túto Zmluvu je možné meniť, dopĺňať len písomnými dodatkami podpísanými oprávnenými osobami Zmluvných strán.

## Neoddeliteľnou súčasťou tejto Zmluvy sú prílohy:

## Príloha č. 1 - Zoznam zamestnancov Sprostredkovateľa podľa odseku 3.3. tejto Zmluvy.Príloha č.2 – Zoznam ďalších sprostredkovateľov

## Táto Zmluva je vyhotovená v 2 (slovom: dvoch) vyhotoveniach s platnosťou originálu, z ktorých Prevádzkovateľ obdrží 1 (slovom: jedno) vyhotovenie a Sprostredkovateľ 1 (slovom: jedno) vyhotovenie.

Zmluvné strany vyhlasujú, že si Zmluvu prečítali, jej obsahu, právam a povinnostiam z nej vyplývajúcich porozumeli, pričom na znak súhlasu s jej obsahom a so skutočnosťou, že túto Zmluvu neuzavreli v tiesni, pod nátlakom alebo za nápadne nevýhodných podmienok, ju vlastnoručne podpisujú.

|  |  |  |  |  |
| --- | --- | --- | --- | --- |
| V Banskej Bystrici dňa: |  |  | V Bratislave dňa: |  |

|  |  |  |
| --- | --- | --- |
| Prevádzkovateľ: |  | Sprostredkovateľ: |
|  |  |  |
|  |  |  |
|  |  |  |
|  |  |  |
| **Mgr. Ondrej Lunter**predsedaBanskobystrický samosprávny kraj |  | **Mgr. Renáta Rybanská**predseda predstavenstvaAsseco Solutions, a.s. |

**Príloha č. 1 k Zmluve o spracúvaní osobných údajov Sprostredkovateľom**

**Zoznam zamestnancov Sprostredkovateľa**

Cabák Juraj

Dvorský Richard

Džupinková Martina

Eštoková Slavomíra

Gajdoš Daniel

Hrdinová Ľubica

Kováčik Pavol

Maruškin Ján

Mésároš Marek

Pavelka Erik

Petrovská Erika

Puškár Miroslav

Šajtyová Jana

Šiška Ľuboš

**Príloha č. 2 k Zmluve o spracúvaní osobných údajov Sprostredkovateľom**

**Zoznam ďalších sprostredkovateľov**

|  |  |
| --- | --- |
| **Obchodné meno:** | **AXON PRO, s.r.o.** |
| sídlo:IČO: | Černyševského 26, 851 01 Bratislava31387811 |